kung wala akong ibang hinihingi kundi ang gumawa, bayaan akong mabuhay. at magkaroon ng mga anak na mapayapa na pagkatapos ay ilalaan sa pahirap! ang patuloy ni simoun na pakutyang ginayahan ang pag bigkas ni basilio ng mga salita kay inam na kinabukasan ang inihahanda ninyo sa kanila, at pasasalamatan sa inyo ang isang kabuhayang pawang pangangayupapa at paghihirap! mabuti, binata! pag ang isang katawan ay hindi na kumikilos ay hindi na kailangang siyay patibayin. dalawang pung taong ganap na pagkaalipin, na pangangayupapang walang likat, walang hulaw na pagkakaratay, ay nakalilikha sa kaluluwa ng isang pagkahukot na hindi maitutuwid sa isang araw. ang mabubuti masasamang kalooban ay minamana at nagkakasalinsalin sa mga magulang at mga anak. mabuhay na nga ang inyong kaigaigayang mga paghahaka, mabuhay ang pangarap ng alipin na walang hinihingi kundi kaunting bunot na sukat maibalot sa tanikala upang mapahina ang kalansing at ng huwag masugatan ang kaniyang balat!